Advendiaeg, ootamise aeg on jälle kätte jõudmas. Õhtumaise traditsiooniga kirikutes hakatakse taas laulma advendilaule. Nende hulka kuulub koraal „Nüüd tehke kõrgeks väravad“, mida lauldi esimest korda 1623. a advendiajal Ida-Preisimaal, kaupmees Sturgise maja lähedal. Sturgis oli ostnud enda häärberi kõrval asuva maatüki ja lasknud selle ümber ehitada kõrge aia, mis lõikas ära otsetee, mida kõrvalasuva vaeste- ja orbudekodu elanikud seni linna ja kirikusse pääsemiseks olid kasutanud. Värav, mis varem vaeste- ja orbudekodu juurest nüüd Sturgisele kuuluvale maatükile viis, oli suure tabalukuga suletud. Ühel advendiaja pühapäeval tolsamal 1623. aastal kogunes kohaliku koguduse pastor Weissel koos varjupaiga elanikega Sturgise maja lähistele ja pidas seal lühikese jutluse, kõneldes sellest, kuidas inimesed on oma ülbuses nii pimestatud, et ei ava oma südame ust kuningate kuningale – Kristusele – ega lase sisse teda, kes on leitav igas vaeses ja haiges. Enne kui Weissel oma lühikese kõne jõudis lõpetada, hakkas koor laulma tema loodud advendilaulu psalm 24 ainetel: „Nüüd tehke kõrgeks väravad ja uksed laiaks sedamaid, sest kuningate Kuningas ja Päästja on ju tulemas!”. Kaupmees Sturgis, kes oli tulnud kogunenud rahvahulka kaema – nii vähemasti kõneleb see meieni jõudnud lugu –, seisis koraali laulmise ajal otsekui kivistunult. Veidi enne selle lõppu võttis ta kõigi kohalviibijate imestuseks oma taskust raudvärava võtme ja tegi värava lukust lahti. Lahti see jäigi.
#000000
Kirik & Teoloogia toimetus soovib kõigile lugejatele rahulikku läheneva advendiaja algust ja mahti Kristuse tulemise ootamiseks.
#000004
Johannese evangeeliumi alguses lõhestab valgus pimeduse ja Sõna saab lihaks. Me oleme Teda oodanud ja me oleme Tema ära oodanud. Meid ootab nüüd uus
#000016
Aasta 2011 lõppeb. Mõnele on see olnud hea, mõnele vähem hea. Ka kirikutele ja kogudustele ei ole see aasta olnud ühesugune. Kindlasti on aga
#000018